Det betragtes som et af Sverigens smukkeste sejlskibe. Men måske skifter "Lady Ellen" adresse til Skagen. Det er et privat dansk initiativ, der skal skaffe "Lady Ellen" til Skagen. En af initiativtagerne er Jørn Grønkjær fra Grønkjær Cretive, der også var en af iniativtagerne til Folkegaven til Prins Joachim og daværende Prinsesse Alexandre og Folkegaven i 2004 til tronfølgerparrets bryllup. Han siger: - Vores store ønske er samle interesse om det smukke fartøj, få det på danske hænder og med adresse i Skagen. Det koster 24 mio. kr. at få fat i "Ladyens" skøder. Sælgeren er Bartil Karlsson fra Orust. 30. og 31. juli præsenteres "Lady Ellen" i Skagen. Meningen er, at sejleren skal tilbydes til charter, flydende konferencer og hotel samt restaurant, musikarrangementer m.v. Præsentationen i Skagen er især henvendt til potentielle investorer.

Referat:
Forsøg på at skaffe investorer der vil betale 24 mio. kr for svensk sejler